Luister: Leah, Deon Groot stof bekende Kersliedere afDie platemaatskappy Universal Musiek het kragte saamgesnoer met 12 van Suid-Afrika se talentvolle Afrikaanse kunstenaars wat elkeen ŉ bekende Kersliedjie opgeneem het. Verlede week het Willem Botha getref met “Oh Holy Night”, Pieter Smith met “Kom alle getroues” en Chereé en haar twee kinders, Taylor-Hope en Bella-Joy, met “Little Drummer Boy”. Vandeesweek is Leah en Deon Groot aan die beurt, met onderskeidelik “Santa Clause Is Coming to Town” en “All I Want for Christmas”. Caroline Grace, Riaan Grobler, Wynand Strydom en Franja du Plessis se liedjies word binnekort uitgereik. “Die afgelope twee jaar het ons mense verskriklik baie swaarkry beleef en ons wou graag ŉ paar Kersliedjies uitreik om mense se gemoed te lig en hulle in die stemming van Kersfees te kry. “Ons het selfs met die keuse van liedjies en die produksie daarvan besluit om te fokus op liedjies wat gelukkiger klink. Ons het ook vir die kunstenaars gevra om hulle gunsteling-Kersliedere te identifiseer,” sê Universal Musiek in ŉ verklaring. Luister hier na die liedjies: Leah – “Santa Clause Is Coming to Town” Kry dit ook hier. Deon Groot – “All I Want for Christmas” Kry dit ook hier. Die liedjies is beskikbaar op alle groot digitale platforms. Al 12 liedjies sal ook in Desember op een speellys beskikbaar wees.